Επανασχεδιάζοντας με περιβαλλοντικά κριτήρια ανενεργά κτήρια: Επανάχρηση κτηρίου στο κέντρο των Χανιών
Creators: name: Σκευάκη, Κυριακή Ευστράτιου
Publisher: name: Aristotle University of Thessaloniki
Year: 2021
Subjects: Απαρχαίωση κτηρίων
Προσαρμοστική επαναχρησιμοποίηση
Περιβαλλοντικός σχεδιασμός
Obsolescence
Adaptive Re-use
Environmental Design

description: Η συνεχής αύξηση των ανενεργών κτηρίων των πόλεων ήταν η αφετηρία για τη συγκεκριμένη ερευνητική και σχεδιαστική μεταπτυχιακή εργασία. Βασικοί παράγοντες οι οποίοι συντελούν και έχουν μετατρέψει έναν πλεονάζοντα αριθμό κτηρίων σε ανενεργά, είναι οι οικονομικές, λειτουργικές, κλιματολογικές και κοινωνικές αλλαγές. Η εργασία διερευνά τη χρησιμότητα της αξιοποίησης του ανενεργού κτηριακού δυναμικού των πόλεων, με άξονα τον περιβαλλοντικό αρχιτεκτονικό σχεδιασμό και κατ’ επέκταση το περιβαλλοντικό αποτύπωμα που προκύπτει. Από το 1992 (Συνθήκη του Aalborg) εισήχθη η αρχή της αειφόρου ανάπτυξης και οι πόλεις πλέον κρίνεται απαραίτητο να σχεδιάζονται με κριτήρια που να στοχεύουν στην προστασία του περιβάλλοντος. Ο όρος «Προσαρμοστική Επαναχρησιμοποίηση» (Adaptive Re-use) που αφορά στο φαινόμενο της επαναχρησιμοποίησης κτηρίων ή κτηριακών όγκων, είναι ευρέως διαδεδομένος την τελευταία δεκαετία κυρίως στο εξωτερικό. Η «προσαρμοστική επαναχρησιμοποίηση» θεωρείται ως ένας αποτελεσματικός τρόπος για τη μείωση της επέκτασης των αστικών περιοχών και των περιβαλλοντικών τους επιπτώσεων. Για να φτάσει ένα κτήριο να χρειάζεται επανασχεδιασμό και επανάχρηση σημαίνει συχνά πως βρίσκεται στο στάδιο της απαρχαίωσης (Obsolescence). Η έννοια της απαρχαίωσης, συναντάται πολλές φορές στην έρευνα για την επαναχρησιμοποίηση των κτηρίων. Η διαδικασία του επανασχεδιασμού και της επανάχρησης, προσφέρει τη δυνατότητα της εκ νέου διαμόρφωσης της σχέσης του κτηρίου με τον περιβάλλοντα χώρο. Στον περιβαλλοντικό σχεδιασμό εντάσσονται όλες οι εφαρμογές. Τα παθητικά συστήματα αξιοποιούν τη θέση του κτηρίου και τον προσανατολισμό, το κλίμα της περιοχής όπου βρίσκεται το κτήριο, τα θερμικά χαρακτηριστικά των δομικών στοιχείων, τον φυσικό αερισμό και εξαερισμό, τα παθητικά ηλιακά συστήματα και την ηλιακή προστασία. Επίσης, σημαντική είναι και η επιλογή των συστημάτων ηλεκτρομηχανολογικών εγκαταστάσεων και των υλικών, ώστε να είναι φιλικά προς το περιβάλλον και ανακυκλώσιμα στο μεγαλύτερο μέρος τους. Για την καλύτερη κατανόηση του θέματος, θα παρουσιαστούν 23 επιλεγμένα παραδείγματα, τα οποία θα αναλυθούν, θα κατηγοριοποιηθούν και θα συγκριθούν μέσω πινάκων. Η περίπτωση μελέτης, αφορά ένα κτήριο στο κέντρο των Χανίων, το οποίο είναι εγκαταλελειμμένο από το 2002. Ακολουθώντας μία συγκεκριμένη περιβαλλοντική στρατηγική για τον επανασχεδιασμό του, θα επαναχρησιμοποιηθεί ως Κέντρο Δημιουργικής Απασχόλησης Παιδιών.
description: The continuous increase of inactive city buildings was the starting point for this research and design work. Key factors that contribute to and have converted an excess number of buildings into inactive ones are economic, functional, climatic and social mutations. This paper explores the usefulness of utilizing the inactive building potential of cities, focusing on environmental architectural design and consequently the resulting environmental footprint. The principle of sustainable development has been introduced since 1992 (Aalborg Treaty) and cities now need to be designed with criteria aimed at protecting the environment. The term "Adaptive Re-use", which refers to the phenomenon of reuse of buildings or building volumes, has been widely used in the last decade, mainly abroad. "Adaptive reuse" is seen as an effective way to reduce the expansion of urban areas and their environmental impact. Reaching a building that needs to be redesigned and reused often means that it is in the obsolescence stage. The meaning of obsolescence is often found in research on the reuse of buildings. The process of redesign and reuse, offers the possibility of re-shaping the relationship of the building with the surrounding area. All applications are included in the environmental design. Passive systems utilize the location of the building and the orientation, the climate of the area where the building is located, the thermal characteristics of the structural elements, the natural ventilation and ventilation, the passive solar systems and the solar protection. Also important is the choice of electromechanical installation systems and materials so that they are environmentally friendly and recyclable for the most part. For a better understanding of the topic, selected examples will be presented, which will be analyzed, categorized and compared through tables. The case study concerns a building in the center of Chania, which has been abandoned since 2002. Following a specific environmental strategy for its redesign, it will be reused as a Center for Creative Employment of Children.